stanford-oval/wikipedia huggingface dataset:
จอมพลเรือ

| 0 | 1 | 2 |
| --- | --- | --- |
ยศทหารที่พบทั่วไป
| ทหารบก | ทหารเรือ | ทหารอากาศ |
นายทหารชั้นสัญญาบัตร
| จอมพล | จอมพลเรือ | จอมพลอากาศ |
| พลเอก | พลเรือเอก | พลอากาศเอก |
| พลโท | พลเรือโท | พลอากาศโท |
| พลตรี | พลเรือตรี | พลอากาศตรี |
| พลจัตวา | พลเรือจัตวา | พลอากาศจัตวา |
| พันเอก | นาวาเอก | นาวาอากาศเอก |
| พันโท | นาวาโท | นาวาอากาศโท |
| พันตรี | นาวาตรี | นาวาอากาศตรี |
| ร้อยเอก | เรือเอก | เรืออากาศเอก |
| ร้อยโท | เรือโท | เรืออากาศโท |
| ร้อยตรี | เรือตรี | เรืออากาศตรี |
นายทหารชั้นประทวน
| จ่าสิบเอก | พันจ่าเอก | พันจ่าอากาศเอก |
| จ่าสิบโท | พันจ่าโท | พันจ่าอากาศโท |
| จ่าสิบตรี | พันจ่าตรี | พันจ่าอากาศตรี |
พลอาสาสมัครและทหารเกณฑ์ 
| สิบเอก | จ่าเอก | จ่าอากาศเอก |
| สิบโท | จ่าโท | จ่าอากาศโท |
| สิบตรี | จ่าตรี | จ่าอากาศตรี |
| พลทหาร | พลทหารเรือ | พลทหารอากาศ |
จอมพลเรือ เป็นยศทหารเรือระดับสูงสุด ในหลายประเทศส่วนใหญ่สงวนไว้สำหรับแต่งตั้งในช่วงสงคราม และในบางประเทศไม่มียศจอมพลเรือ
การใช้งาน

| ประเทศ | ภาษาไทย | ภาษาท้องถิ่น | ภาษาอังกฤษ | ยศต่ำกว่า |
| --- | --- | --- | --- | --- |
| บริเตน | จอมพลเรือ | Admiral of the Fleet | Admiral of the Fleet | พลเรือเอก (Admiral) |
| เยอรมนี | จอมพลเรือ | Großadmiral | Grand Admiral | พลเรือเอกอาวุโส (Generaladmiral) |
| อิตาลี | จอมพลเรือ | Grand'Ammiraglio | Grand Admiral | พลเรือเอกอาวุโส (Ammiraglio di Armata) |
| สหภาพโซเวียต | จอมพลเรือ | Адмира́л Фло́та Совéтского Сою́за | Admiral of the Fleet of USSR | พลเรือเอกอาวุโส (адмира́л фло́та) |
| จักรวรรดิรัสเซีย | จอมพลเรือ | Генерал-адмірал | General Admiral | พลเรือเอกอาวุโส (адмира́л фло́та) |
| ฝรั่งเศส | จอมพลเรือ | Amiral de France | Admiral of France | พลเรือเอก (Amiral) |
| สเปน | จอมพลเรือ | Capitán general | Captain general | พลเรือเอกอาวุโส (Almirante general) |
| ตุรกี | จอมพลเรือ | Büyük amiral | Admiral of the Fleet | พลเรือเอก (Oramiral) |
| ญี่ปุ่น | จอมพลเรือ | 海軍元帥 | Admiral of the Fleet | พลเรือเอก (海軍大将) |
| เกาหลีใต้ | จอมพลเรือ | 원수 | Admiral of the Fleet | พลเรือเอก (대장) |
| ไทย | จอมพลเรือ | จอมพลเรือ | Admiral of the Fleet | พลเรือเอก |
ดูเพิ่ม

จอมพลเรือ (ประเทศไทย)
แอดมิราลิสซีโม
จอมพลธรอว์น

| มิทธรอว์นูรูโอโด (จอมพลธรอว์น) |
| --- | --- |
ตัวละครใน Star Wars

ปรากฏครั้งแรก:   Legends:  Heir to the Empire (1991)  Canon:  Star Wars Rebels "Steps into Shadow" (2016) 
ปรากฏครั้งสุดท้าย:   Legends:  Crisis of Faith (2011) 
สร้างโดย: Timothy Zahn
แสดงโดย: Lars Mikkelsen (Ahsoka)
ให้เสียงโดย:   Tris King (TIE Fighter)  Tim Russell (Dark Forces: Soldier for the Empire, audio drama)  Robin Atkin Downes (Empire at War: Forces of Corruption)  Lars Mikkelsen (Rebels) 
ข้อมูลตัวละครในเรื่อง
ชื่อเต็ม: Mitth'raw'nuruodo Kivu'raw'nuru (birth name)
ชื่อเล่น: Thrawn Vurawn
เผ่าพันธุ์: Chiss
เพศ: ชาย
ตำแหน่ง: Imperial Grand Admiral Agent of the Chiss Ascendancy Senior Captain
อาชีพ: จอมพล พลเอก พลจัตวา ผู้บัญชาการกองยานที่เจ็ด
สังกัด: Chiss Ascendancy Galactic Empire Empire of the Hand (Legends)
ญาติ: Mitth'ras'safis "Thrass" (brother) Cohbo'rik'ardok (sister)
Homeworld: Rentor (Canon) Csilla (Legends)
จอมพลธรอว์น ชื่อเต็ม มิทธรอว์นูรูโอโด เป็นตัวละครในเรื่องแต่งชุดสตาร์ วอร์ส ปรากฎตัวครั้งแรกและมีบทบาทสำคัญในนวนิยายไตรภาคชุดธรอว์น (1991-1993) เขียนโดยทิโมธิ ซาห์น ซึ่งปัจจุบันถือเป็นเรื่องราวที่เป็นส่วนหนึ่งในตำนานสตาร์ วอร์ส เป็นชาวชิสที่เป็นผู้นำกองทัพจักรวรรดิที่หลงเหลือและกระจัดกระจายรวมตัวกันจนเป็นศัตรูสำคัญของสาธารณรัฐใหม่ ได้ปะทะกับตัวละครสำคัญจากภาพยนตร์ไตรภาคดั้งเดิมอย่างลุค สกายวอล์คเกอร์, เจ้าหญิงเลอา, ฮัน โซโล, ชิวแบคคา, และแลนโด คาลริสเซียน ในนวนิยายไตรภาคธรอว์น และยังถูกกล่าวถึงในนวนิยายทวิภาคชุดแฮนด์ออฟธรอว์น (1997-1998) เรื่องราวปูมหลังของเขาได้รับการนำเสนอในสื่ออื่นๆ หลากหลาย ทั้งนวนิยาย เรื่องสั้น หนังสือการ์ตูน และวิดีโอเกม
หลังจากเรื่องแต่งในชุดจักรวาลขยายฉบับดั้งเดิมถูกถอดออกจากเนื้อหาต้นฉบับไปเมื่อปี 2014 โดยลูคัสฟิล์ม ธรอว์นก็ได้กลับมามีบทบาทในเรื่องแต่งฉบับใหม่อีกครั้งในภาพยนตร์การ์ตูนชุดทางโทรทัศน์ สตาร์ วอร์ส เรเบลส์ ในซีซั่นที่ 3 ซึ่งให้เสียงโดย Lars Mikkelsen และในนวนิยายชุดไตรภาคธรอว์น (2017–2019) และไตรภาคธรอว์นแอสเซนแดนซี (2020-2021) ซึ่งแต่งโดยซาห์นตีพิมพ์เป็นส่วนหนึ่งของเนื้อเรื่องของสตาร์ วอร์สใหม่ เป็นการตีความตัวละครธรอว์นใหม่ให้เป็นตัวร้ายแบบนอกขนบ (anti-villain) และเป็นสายลับสองหน้าที่แทรกซึมเข้ามาในจักรวรรดิโดยมีเป้าหมายเพื่อช่วยเหลือผู้คนของตัวเองและชิสแอสเซนแดนซีซึ่งเป็นองค์กรปกครองอย่างรัฐในดินแดนที่ไม่เป็นที่รู้จัก โดยใช้ทรัพยากรของจักรวรรดิในการสู้รบกับพวกกริสค์ ศัตรูจากนอกกาแลกซี ก่อนที่พวกมันจะเข้ารุกรานกาแลกซีได้ โดยระหว่างนั้นก็ต้องทำงานให้กับจักรพรรดิพัลพาทีนในการต่อสู้กับพันธมิตรกบฎ จนในที่สุดก็เกิดเหตุการณ์บังคับให้ต้องถูกส่งไปยังดินแดนที่ไม่เป็นที่รู้จักพร้อมๆ กับเอซรา บริดเจอร์ โดยเนื้อเรื่องหลังจากนี้ธรอว์นจะปรากฎตัวในรูปแบบคนแสดงเป็นครั้งแรกในซีรีส์ อาโซกา ซึ่งกำลังจะออกฉายทางดิสนีย์พลัส และมี Lars Mikkelsen ที่เคยให้เสียงมารับบท
ตัวละคร

ธรอว์นเป็นเผ่าพันธุ์ชิส เคยปฏิบัติหน้าที่ในกองยานป้องกันภัยของประเทศซิส ซึ่งตั้งอยู่ในห้วงอวกาศลึกลับของกาแล็กซี ธรอว์นออกจากห้วงอวกาศถิ่นที่อยู่ของตนเองมายังห้วงอวกาศสามัญ และได้พบกับเจไดอนาคิน สกายวอล์คเกอร์ ในช่วงสงครามโคลน ต่อมาเมื่อสาธารณรัฐกาแล็กติดแปรสภาพเป็นจักรวรรดิกาแล็กติก ธรอว์นปฏิญาณความภักดีต่อจักรพรรดิพัลพาทีน โดยเชื่อว่าการผูกมิตรกับพัลพาทีนจะเป็นผลดีต่อชาวซินในอนาคต ธรอว์นได้รับการศึกษาในโรงเรียนนายทหารจักรวรรดิในดาวคอรัสซัง และเริ่มปฏิบัติหน้าที่นายทหารในกองทัพจักรวรรดิ
แม้ว่าทักษะการต่อสู้ทางกายภาพของธรอว์นไม่ทัดเทียมกับเจได แต่ว่าธรอว์นมีทักษะด้านยุทธการที่ยากจะหาใครเทียบ เขาจะทำความเข้าใจบุคลิกภาพ, หลักคิด, วัฒนธรรม และศิลปศาสตร์ของคู่ต่อสู้เสมอ แม้ตัวเขาไม่ใช่เผ่าพันธุ์มนุษย์เต็มร้อย แต่ฝีมือของเขาก็ทำให้เขาได้รับการยอมรับจากจักรพรรดิพัลพาทีนให้อยู่ในตำแหน่งสูงสุดของกองทัพ จอมพลธรอว์นได้รับการยอมรับว่าเป็นหนึ่งในนักกลยุทธ์ทางทหารที่ยิ่งใหญ่ที่สุดของเรื่อง
"นักยุทธวิธีชั้นยอดสร้างแผนการ นักยุทธวิธีที่ดีจะยอมรับความถูกต้องในแผนการที่นำเสนอต่อเขา นักยุทธวิธีที่ใช้ได้จะมองเห็นความสำเร็จของแผนก่อนให้ความเห็นชอบ ส่วนคนที่ไม่มีความสามารถทางยุทธวิธีอยู่เลย อาจจะไม่มีวันเข้าใจหรือยอมรับมัน และคนพวกนั้นก็จะไม่เข้าใจหรือยอมรับนักยุทธวิธี ในมุมมองของผู้ไม่มีความสามารถนั้น คนที่สร้างมันก็คือบุคคลปริศนา และเมื่อจิตใจขาดความสามารถในการเข้าใจ ช่องว่างที่เหลืออยู่ก็มักจะถูกอุดด้วยความไม่พอใจ
เมื่อก้าวขึ้นไปถึงระดับหนึ่ง ก็ไม่จำเป็นต้องพิสูจน์ความสามารถหรือภาวะผู้นำ บุคคลที่มีพลังนั้น จะคุ้นชินกับการที่ทุกคำพูดถูกเอาใจใส่ การที่ความคิดชั่วแล่นถูกยึดถือเป็นคำสั่ง และทุกคนที่ยอมรับพลังนั้น ก็รู้จักที่จะก้มหัวให้ คนที่กล้าหาญหรือโง่เขลาต่อต้านมีอยู่น้อยนิด"
แหล่งข้อมูลอื่น

Mitth'raw'nuruodo ใน Wookieepedia: The Star Wars Wiki
จะปิ้ง

เด็กชาวกรุงเทพมหานครสวมชฎาใบลานและจะปิ้ง ช่วง พ.ศ. 2470
จะปิ้ง หรือ จับปิ้ง (ภาษาปากเรียก กระจับปิ้ง และตะปิ้ง) เครื่องประดับสำหรับเด็กอย่างหนึ่ง ใช้สวมใส่เพื่อปกปิดอวัยวะเพศของเด็กโดยใช้ผูกที่บั้นเอว พบทั่วไปในดินแดนอินเดียตอนใต้ เอเชียตะวันออกเฉียงใต้ เช่น มาเลเซีย อินโดนีเซีย และทุกภาคของประเทศไทย
ในอินเดียตอนใต้ มีเครื่องประดับของชาวทมิฬที่มีลักษณะและการใช้งานคล้ายจะปิ้ง ที่เรียกว่า Araimudi หรือ Araimuti ในภาษาทมิฬเป็นแผ่นโลหะเงินหรือทองคำขนาดเล็ก รูปหัวใจ ใช้อวัยวะเพศของเด็กผู้หญิงและเด็กผู้ชาย เป็นเครื่องรางที่คุ้มครองผู้สวมใส่จากวิญญาณร้ายและอันตรายต่าง ๆ จะปิ้งยังพบแพร่หลายในคาบสมุทรมลายูในสมัยอาณาจักรศรีวิชัย ประมาณพุทธศตวรรษที่ 7-13 พบทางตอนเหนือและชายฝั่งทะเลตะวันออกของมาเลเซีย ยังพบในหมู่เกาะต่าง ๆ ของอินโดนีเซีย โดยใช้สวมใส่ให้กับเด็กผู้หญิงและเด็กผู้ชายเมื่อสามารถยืนหรือเดินได้ จะปิ้งในแถบนี้มีลักษณะคล้ายรูปหัวใจหรือใบโพ ลวดลายที่สลักตกแต่งลงลงบนจับปิ้งมี 2 รูปแบบ คือ ลายพันธุ์พฤกษาใช้สลักบนจับปิ้งสำหรับเด็กผู้หญิง ส่วนลายกากบาท (เครื่องหมาย +) ใช้สลักบนจับปิ้งสำหรับเด็กผู้ชาย ในราชสำนัก จะปิ้งสำหรับพระบรมวงศานุวงศ์ หรือเจ้านายในราชตระกูล ทำด้วยโลหะมีค่า เช่น ทองคำ และมีการสงวนการใช้เชือกสีขาว สีเหลือง สีแดง สีเขียว และสีม่วง
จะปิ้งในประเทศไทย

จะปิ้งในประเทศไทย ใช้สำหรับเด็กผู้หญิง ปกติธรรมเนียมสำหรับทารกแต่สมัยก่อน โดยเฉพาะเด็กหญิงนับตั้งแต่โกนผมไฟเป็นต้นไป จะปิ้งมีลักษณะเป็นแผ่น รูปร่างต่าง ๆ กัน เช่น รูปทรงทะนาน รูปกระเบื้องเกล็ดเต่า รูปหน้าแว่น เป็นต้ำ ทำด้วยกะลา เงิน นาคและทองคำ ก็มี เด็กหญิงตามพื้นบ้านทั่วไปมักผูกจะปิ้งทำด้วยกะลาโดยฝานกะลาตอนข้างลูกขนาดครึ่งฝ่ามือ ตัดเจียนเป็นรูปอย่างทรงทะนานบ้าง รูปอย่างหน้าแว่นบ้าง เกลาผิวทั้งด้านหน้าและด้านหลังให้เรียบเกลี้ยงขัดให้มันขึ้น เจาะรูเล็ก ๆ ที่ริมขอบตอนบนไว้ 2 รู ห่างกันพอสมควร ไว้สำหรับร้อยเชือกผูกเอวเด็ก ปล่อยให้ชิ้นจะปิ้งกะลาห้อยลงปิดบังที่ลับได้มิดชิดพอสมควร จะปิ้งกะลานี้อาจเลี่ยมขอบด้วยเงิน นาก และทองคำ ก็มี ตามฐานะของบิดามารดา
เด็กหญิงลูกผู้มีฐานะดีมักใช้จะปิ้งเงิน จะปิ้งนาก ทำเป็นจะปิ้งอ่อนอย่างหนึ่งกับจะปิ้งแข็งอีกอย่าง
จะปิ้งอย่างอ่อน ทำด้วยห่วงเล็ก ๆ ถักขึ้นเป็นแผ่นค่อนข้างโปร่งอย่างหนึ่ง กับถักเป็นแผ่นทึบอีกอย่างหนึ่ง รูปร่างอย่างกระเบื้องเกล็ดเต่า รูปสามเหลี่ยมหรือรูปสี่เหลี่ยมชายแหล ตอนบนแผ่นจะปิ้งชนิดนี้มีห่วงสำหรับร้อยสร้อยเงินหรือนากเป็นสายผูกจะปิ้งกับบั้นเอว
จะปิ้งอย่างแข็ง มีรูปพรรณคล้ายกับจะปิ้งกะลา ทำด้วยเงิน นาก และทอง ก็มี มักทำเป็นแผ่นรูปทรงทะนาน คือ ตอนบนกลมป้อม ตอนกลางรวบเรียวแหลม กลางแผ่นจะปิ้งดุนให้นูนเป็นกระเปาะกลมมนขึ้นพอสมควร ขอบจะปิ้งมักเลี่ยมให้มนเพื่อกันขอบไว้มิให้บาดเนื้อเด็ก ที่ขอบนี้ถ้าเป็นจะปิ้งเงิน มักเลี่ยมด้วยนากและจะปิ้งนากมักเลี่ยมด้วยทองคำ ที่ขอบตอนบนของจะปิ้งทำเป็นหลอดคล้ายตะครุดติดไว้สำหรับร้อย สร้อยเงิน นากหรือทอง แขวนจะปิ้งผู้กบั้นเอวเด็ก
ชินอิจิ ฮิโมริ

ชินอิจิ ฮิโมริ (ญี่ปุ่น: 日守新一; โรมาจิ: Himori Shin'ichi) (10 มกราคม ค.ศ. 1907 - 12 กันยายน ค.ศ. 1959) เป็นนักแสดงชายชาวญี่ปุ่น
ผลงานที่ได้รับการคัดเลือก

| ปี | เรื่อง |
| --- | --- |
1954: Izu no odoriko
1952: Ikiru
1950: Scandal
1942: There Was a Father
1938: The Masseurs and a Woman
1936: The Only Son
1931: The Neighbor's Wife and Mine
1929: Days of Youth
แหล่งข้อมูลอื่น

ชินอิจิ ฮิโมริ ที่อินเทอร์เน็ตมูวีเดตาเบส
จุดขาย

จุดขาย อาจหมายถึง
จุดขาย (ธุรกรรม) (point of sale: POS) หรือเช็กเอาต์ (checkout) คือตำแหน่งที่เกิดธุรกรรมการแลกเปลี่ยนเพื่อสินค้าหรือบริการ โดยปริยายหมายถึงจุดที่ชำระเงิน
ระบบ ณ จุดขาย (POS system) คือระบบเทคโนโลยีที่นำมาใช้อำนวยความสะดวกที่จุดทำการขาย
จุดขายที่เป็นเอกลักษณ์ (unique selling proposition, unique selling point: USP) คือลักษณะเฉพาะของสินค้าที่ชูขึ้นให้เด่นกว่าคู่แข่งขัน
คัง มี-นา

| คัง มี-นา |
| --- | --- |
มีนาในปี ค.ศ. 2019
เกิด:  (1999-12-04) 4 ธันวาคม ค.ศ. 1999 (24 ปี) อินช็อน จังหวัดคย็องกี เกาหลีใต้
การศึกษา: โรงเรียนศิลปะการแสดงโซล
อาชีพ: นักร้อง แร็ปเปอร์ นักแสดง พิธีกร
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: 2016–ปัจจุบัน
ค่ายเพลง:  เจลลีฟิช  วายเอ็มซี  สวิง  สตูดิโอบลู 
อดีตสมาชิก: ไอโอไอ คูกูดัน 5959 คูกูดันเซมีนา
 นักดนตรี

ชื่อเกาหลี
ฮันกึล: 강미나
ฮันจา: 康美娜
อาร์อาร์: Gang Mi-na 
เอ็มอาร์: Kang Mina 
 
คัง มี-นา (เกาหลี: 강미나; เกิด 4 ธันวาคม ค.ศ. 1999) เป็นนักร้องชาวเกาหลีใต้ เป็นที่รู้จักกันจากการเข้าแข่งขันพรอดิวซ์ 101 และได้รับอันดับที่เก้าหลังจบการแข่งขัน จนมาเป็นสมาชิกไอโอไอ ปัจจุบันเป็นสมาชิกของเกิร์ลกรุปเกาหลีใต้คูกูดัน เช่นเดียวกับกลุ่มย่อย 5959 และ เซมีนา
ประวัติ

คัง มี-นา เกิดที่ อินช็อน แต่ย้ายไปอยู่ที่เมืองเชจู และใช้ชีวิตอยู่ที่นั่น
คัง มี-นาจบจากโรงเรียนมัธยมต้นหญิงเชจู และโรงเรียนศิลปะการแสดงโซล
ผลงานการแสดง > วาไรตีโชว์

| ปี | ชื่อ | บทบาท | เครือข่าย | หมายเหตุ |
| --- | --- | --- | --- | --- |
| 2016 | พรอดิวซ์ 101 | ผู้เข้าแข่งขัน | เอ็มเน็ต |  |
| 2018 | โชว์! มิวสิกคอร์ | พิธีกร | เอ็มบีซี |  |
| 2019 | ลอว์ออฟเดอะจังเกิลอินไทย์แลนด์ | สมาชิก | เอสบีเอส |  |
| 2019 | Hotel Del Luna | นักแสดง | tvn |  |
| 2021 | My Roommate Is a Gumiho | นักแสดงรับเชิญ | tvn |  |
งบประมาณแผ่นดินของไทย พ.ศ. 2564

| พระราชบัญญัติงบประมาณรายจ่ายประจำปีงบประมาณ พ> ศ. 2564 |
| --- | --- |

วันที่เสนอ: 1 กรกฎาคม พ.ศ. 2563
เสนอโดย: คณะรัฐมนตรีไทย คณะที่ 62
เสนอต่อ: รัฐสภาไทย
รัฐสภา: สภาผู้แทนราษฎรไทย ชุดที่ 25
พรรค: พรรคพลังประชารัฐ
รัฐมนตรีฯ คลัง: สันติ พร้อมพัฒน์ (รมช. เป็นประธาน กมธ.)
รายรับทั้งหมด: 2,677,000 ล้านบาท (กำหนด)
รายจ่ายทั้งหมด: 3,285,962 ล้านบาท (กำหนด)
การขาดดุล: 608,962.5 ล้านบาท (กำหนด)
เว็บไซต์: สำนักงบประมาณ
‹ 25632565 ›
งบประมาณแผ่นดินของไทยสำหรับปีงบประมาณ 2564 ซึ่งกินเวลาตั้งแต่วันที่ 1 ตุลาคม พ.ศ. 2563 ถึง 30 กันยายน พ.ศ. 2564 เป็นงบประมาณแผ่นดินชุดที่ 2 ที่คณะรัฐมนตรีไทย คณะที่ 62 (ประยุทธ์ 2) เสนอต่อสภาผู้แทนราษฎรไทย ชุดที่ 25 โดยเข้าสู่การพิจารณาของสภาฯ ในวาระแรกในวันที่ 1 กรกฎาคม พ.ศ. 2563
คณะรัฐมนตรีเสนองบประมาณเป็นวงเงิน 3.3 ล้านล้านบาท เพิ่มขึ้นจากปีที่แล้ว 1 แสนล้านบาท ขาดดุล 6.23 แสนล้านบาท
วันที่ 16 มิถุนายน พ.ศ. 2563 สำนักงบประมาณเสนอร่างพระราชบัญญัติงบประมาณประจำปีงบประมาณ 2564 ให้คณะรัฐมนตรี
สำหรับหน่วยรับงบประมาณที่ได้รับงบประมาณมากที่สุด 5 อันดับแรก ได้แก่ งบกลาง (614,616 ล้านบาท), กระทรวงศึกษาธิการ (358,361 ล้านบาท), กระทรวงมหาดไทย (328,013 ล้านบาท), กระทรวงการคลัง (268,719 ล้านบาท) และกระทรวงกลาโหม (223,464 ล้าบาท) และกระทรวงที่ของบประมาณเพิ่มจากปีที่แล้วสูงสุด 5 อันดับ ได้แก่ กระทรวงการคลัง (19,517 ล้านบาท), กระทรวงคมนาคม (17,459 ล้านบาท), กระทรวงมหาดไทย (13,352 ล้านบาท), กระทรวงเกษตรและสหกรณ์ (4,805 ล้านบาท) และกระทรวงสาธารณสุข (3,585 ล้านบาท)
กระบวนการรัฐสภา

งบประมาณแผ่นดินชุดนี้เข้าสู่การพิจารณารับหลักการในวาระแรกของสภาผู้แทนราษฎรไทย ชุดที่ 25 ในวันที่ 1 กรกฎาคม พ.ศ. 2563 ใช้เวลาพิจารณาอยู่ 3 วัน จึงมีมติรับหลักการด้วยคะแนนเสียง 273-200 งดออกเสียงอีก 3 เสียง จากผู้ลงมติทั้งหมด 476 คน และมีการตั้งคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2564 จำนวน 72 คน โดยที่ประชุมกำหนดระยะเวลาแปรญัตติ 30 วัน
หนี้สาธารณะ

สำนักงานบริหารหนี้สาธารณะเปิดเผยว่า แผนการบริหารหนี้ปีงบประมาณ 2564 ประกอบด้วยการก่อหนี้ใหม่จำนวน 1.64 ล้านล้านบาท และการก่อหนี้เพื่อปรับโครงสร้างหนี้เก่าที่ครบอายุอีก 1.27 ล้านล้านบาท นอกจากนี้ แผนการกู้เพื่อการลงทุนระยะปานกลาง 5 ปี (2564-2568) จากเดิมที่มีแผนการลงทุน 238 โครงการ มูลค่าการลงทุน 1.2 ล้านล้านบาท แต่มีความล่าช้า 56 โครงการ ทำให้เหลือมูลค่าโครงการลงทุน 8.91 แสนล้านบาท ลดลง 30% ของแผนเดิม พร้อมคาดว่าหนี้สาธารณเมื่อสิ้นปีงบประมาณ 9.3 ล้านล้านบาท หรือ 57% ของจีดีพี
จุดกลาง

จุดกลาง อาจหมายถึง
จุดกลาง (เครื่องหมาย) (middle dot) ลักษณะดังนี้ ·
จุดกึ่งกลาง (midpoint) ของความยาว
จุดศูนย์กลาง (centre) ของรูปวงกลมเป็นต้น
จุดศูนย์กลางมวล (center of mass)
จุดกลางเป้า (bullseye หรือ bull's eye)
ครูโฮชิ ดาวในดงสาวป่วน

| --- | --- |
ครูโฮชิ ดาวในดงสาวป่วน
女の園の星 (Onna no Sono no Hoshi)
แนว: สุขนาฏกรรม
มังงะ
เขียนโดย: ยามะ วายามะ
สำนักพิมพ์: โชเด็นชะ
สำนักพิมพ์ภาคภาษาไทย: ฟีนิกซ์
ในเครือ: ฟีลคอมิกส์สวิง
นิตยสาร: ฟีลยัง
กลุ่มเป้าหมาย: โจเซ
วางจำหน่ายตั้งแต่: 8 มกราคม พ.ศ. 2563 – ปัจจุบัน
จำนวนเล่ม: 3 (ญี่ปุ่น) 1 (ไทย)
โอวีเอ
กำกับโดย: มาโมรุ มาตาเกยามะ
เขียนบทโดย: เทรูโกะ อุตสึมิ
ดนตรีโดย: เค ฮาเนโอกะ
สตูดิโอ: ลาแปงแทร็ก
ฉาย: 8 ธันวาคม พ.ศ. 2565
ครูโฮชิ ดาวในดงสาวป่วน (ญี่ปุ่น: 女の園の星; โรมาจิ: Onna no Sono no Hoshi) เป็นซีรีส์มังงะญี่ปุ่น แต่งเรื่องและวาดภาพโดยยามะ วายามะ ตีพิมพ์ในนิตยสารฟีลยัง นิตยสารมังงะแนวโจเซของสำนักพิมพ์โชเด็นชะตั้งแต่เดือนมกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 ในเดือนธันวาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ออริจินอลวิดีโอแอนิเมชันดัดแปลงผลิตโดยสตูดิโอลาแปงแทร็ก วางจำหน่ายในเดือนธันวาคม พ.ศ. 2565
เนื้อเรื่อง

เรื่องราวชีวิตประจำวันของโฮชิ อาจารย์ชายสอนวิชาภาษาญี่ปุ่นในโรงเรียนหญิงล้วน  เช่น การเลี้ยงหมาประจำห้องเรียน การให้คำปรึกษาแก่นักเรียน การออกไปดื่มกับเพื่อนร่วมงาน
สื่อ > มังงะ

ครูโฮชิ ดาวในดงสาวป่วน แต่งเรื่องและวาดภาพโดยยามะ วายามะ เริ่มตีพิมพ์ในนิตยสารฟีลยัง นิตยสารมังงะแนวโจเซของสำนักพิมพ์โชเด็นชะตั้งแต่วันที่ 8 มกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกกบง) ถึงเล่มที่ 3 ในเดือนธันวาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ประกาศลิขสิทธิ์เมื่อวันที่ 20 ธันวาคม พ.ศ. 2565
สื่อ > มังงะ > หนังสือมังงะ

| # | วันที่ออกจำหน่าย | ISBN |
| --- | --- | --- |
| 1 |  8 มกราคม พ.ศ. 2563 | 978-4-39-676797-6 |
| 2 |  8 พฤษภาคม พ.ศ. 2564 | 978-4-39-676819-5 |
| 3 |  8 ธันวาคม พ.ศ. 2565 | 978-4-39-676869-0  978-4-39-676870-6 (special edition) |
สื่อ > ออริจินอลวิดีโอแอนิเมชัน

ในเดือนสิงหาคม พ.ศ. 2565 มีการประกาศว่ามังงะจะได้รับการดัดแปลงเป็น ออริจินอลวิดีโอแอนิเมชัน (โอวีเอ) ผลิตโดยสตูดิโอลาแปงแทร็ก กำกับโดยมาโมรุ มาตาเกยามะ เขียนบทโดยเทรูโกะ อุตสึมิ ออกแบบตัวละครโดยนาโฮะ โคโซโนะ ผู้รับหน้าที่เป็นหัวหน้าผู้กำกับแอนิเมชันด้วย และแต่งดนตรีประกอบโดยเค ฮาเนโอกะ โอวีเอวางจำหน่ายในรูปแบบแผ่นบลูเรย์ซึ่งแถมมากับมังงะเล่มที่ 3 ฉบับพิเศษซึ่งวางจำหน่ายในวันที่ 8 ธันวาคม พ.ศ. 2565
แหล่งข้อมูลอื่น

เว็บไซต์ทางการของมังงะ (ญี่ปุ่น)
เว็บไซต์ทางการของมังงะ ที่ฟีนิกซ์
เว็บไซต์ทางการของโอวีเอ (ญี่ปุ่น)
ครูโฮชิ ดาวในดงสาวป่วน (มังงะ) ที่เครือข่ายข่าวอนิเมะ
งบประมาณแผ่นดินของไทย พ.ศ. 2558

| พระราชบัญญัติงบประมาณรายจ่ายประจำปีงบประมาณ พ> ศ. 2558 |
| --- | --- |

วันที่เสนอ: 18 สิงหาคม พ.ศ. 2557
เสนอโดย: คณะรักษาความสงบแห่งชาติ
เสนอต่อ: รัฐสภาไทย
รัฐสภา: สภานิติบัญญัติแห่งชาติ (ประเทศไทย) พ.ศ. 2557
รัฐมนตรีฯ คลัง: ประจิน จั่นตอง (หัวหน้าฝ่ายเศรษฐกิจ คสช.)
รายจ่ายทั้งหมด: 2.575 ล้านล้านบาท (กำหนด)
การขาดดุล: 2.5 แสนล้านบาท (กำหนด)
เว็บไซต์: สำนักงบประมาณ
‹ 25572559 ›
งบประมาณรายจ่ายประจำปีงบประมาณ พ.ศ. 2558 เป็นงบประมาณเพื่อจัดหาทุนแก่การดำเนินการของรัฐบาลสำหรับปีงบประมาณ 2558
วันที่ 10 มิถุนายน 2557 คณะรักษาความสงบแห่งชาติเห็นชอบกรอบงบประมาณรายจ่ายประจำปี 2558 วงเงิน 2.575 ล้านล้านบาท ขาดดุล 2.5 แสนล้านบาท เป็นงบลงทุน 17.5% มีการเตือนว่า หน่วยงานที่เบิกจ่ายต่ำกว่าเป้ามากอาจถูกตัดงบประมาณลงทุนในปีงบประมาณ 2558 ในถ้อยแถลงงบประมาณปี 2558 ของเขาในการประชุมสภานิติบัญญัติแห่งชาติครั้งแรกในวันที่ 18 สิงหาคม 2557 พลเอก ประยุทธ์ จันทร์โอชา หัวหน้าคณะรักษาความสงบแห่งชาติ
สภานิติบัญญัติแห่งชาติผ่านร่างงบประมาณฯ ในวาระแรกเมื่อวันที่ 18 สิงหาคม 2557 ในวาระสองและสามเมื่อวันที่ 16 กันยายน 2557 โดยคณะกรรมาธิการปรับลดงบประมาณ 16,800 ล้านบาท สุรชัย เลี้ยงบุญเลิศชัย รองประธานสภานิติบัญญัติแห่งชาติ ยืนยันว่าให้สิทธิสมาชิกอภิปรายได้เต็มที่ ปฏิเสธเร่งรัดการพิจารณา แต่ต้องการให้ทันเบิกจ่ายในปีงบประมาณใหม่ ออกเป็นพระราชบัญญัติงบประมาณรายจ่ายประจำปีงบประมาณ พ.ศ. 2558 เมื่อวันที่ 29 กันยายน 2557 ต่อมาในปีพ.ศ. 2560 สำนักงบประมาณรายงานว่ารัฐบาลขาดดุลงบประมาณ จำนวนเงินรวม 552921.7 ล้านบาทสูงสุดในรอบ 11 ปี
งบประมาณ

|  หน่วยงาน |  งบประมาณ (ล้านบาท) |
| --- | --- |
งบประมาณกลาง: 374,768
สำนักนายกรัฐมนตรี: 33,417
กระทรวงกลาโหม: 192,949
กระทรวงการคลัง: 185,852
กระทรวงการต่างประเทศ: 8,567
กระทรวงการท่องเที่ยวและกีฬา: 7,931
กระทรวงการพัฒนาสังคมและความมั่นคงของมนุษย์: 9,511
กระทรวงเกษตรและสหกรณ์: 80,999
กระทรวงคมนาคม: 110,722
กระทรวงทรัพยากรธรรมชาติและสิ่งแวดล้อม: 30,245
กระทรวงพลังงาน: 1,976
กระทรวงพาณิชย์: 7,247
กระทรวงมหาดไทย: 340,171
กระทรวงยุติธรรม: 22,021
กระทรวงแรงงาน: 33,638
กระทรวงวัฒนธรรม: 7,047
กระทรวงวิทยาศาสตร์และเทคโนโลยี: 8,896
กระทรวงศึกษาธิการ: 501,326
กระทรวงสาธารณสุข: 109,658
กระทรวงอุตสาหกรรม: 5,856
ส่วนราชการอื่น: 105,419
หน่วยงานของรัฐสภา: 6,613
หน่วยงานของศาล: 20,022
จังหวัดและกลุ่มจังหวัด: 17,782
รัฐวิสาหกิจ: 147,569
สภากาชาดไทย: 5,981
กองทุนและกองทุนหมุนเวียน: 136,923
ชดใช้เงินคงคลัง: 41,965
รวม: 2,575,000
แหล่งข้อมูลอื่น

พระราชบัญญัติงบประมาณรายจ่ายประจำปีงบประมาณ พ.ศ. 2558 เก็บถาวร 2016-03-04 ที่ เวย์แบ็กแมชชีน
ชิโมกิตาซาวะ

ทางรถไฟที่ตัดผ่านย่านชิโมะกิตะซะวะ
(ญี่ปุ่น: 下北沢; โรมาจิ: Shimokitazawa) เป็นย่านหนึ่งในแขวงเซตางายะ กรุงโตเกียว ประกอบด้วยพื้นที่รอบสถานีรถไฟชิโมกิตาซาวะ ซึ่งรถไฟสายโอดากิวและสายเคโออิโนกาชิระมาตัดกัน ย่านนี้รู้จักกันในอีกชื่อหนึ่งว่า "ชิโมกิตะ" เป็นศูนย์กลางของโรงละครเวทีและสถานแสดงดนตรีสด อย่างเช่นอาคารโรงละครฮนดาเกกิโจ ที่มีประวัติมายาวนาน และยังเป็นย่านที่เป็นที่นิยมของนักเรียนและวัยรุ่นหนุ่มสาว เนื่องจากเต็มไปด้วยร้านกาแฟ ร้านค้าแฟชั่นที่มีเอกลักษณ์เฉพาะ และร้านค้าเกี่ยวกับดนตรี
เมื่อ พ.ศ. 2547 สภาของแขวงเซตางายะได้ประกาศแผนการพัฒนาพื้นที่ของย่านนี้ อย่างเช่นการก่อสร้างตึกสูงหลายหลัง และการขยายถนนสายที่ 54 ให้ตัดข้ามย่าน เนื่องจากปัจจุบันถนนสายต่าง ๆ แคบมากและมีแยกตัดกันหลายแห่ง อีกทั้งยังมีซอยเล็ก ๆ อีกมากมาย แต่เนื่องจากผู้อาศัยและนักท่องเที่ยวหลายคนเห็นว่าถนนลักษณะนี้เป็นเสน่ห์อย่างหนึ่งของชิโมกิตาซาวะ จึงเกิดความขัดแย้งต่อแผนการพัฒนาอยู่บ้าง.
แหล่งข้อมูลอื่น

Shimokitazawa (JNTO)
(20000)_region:JP_scale:30000 35°39′42″N 139°40′00″E﻿ / ﻿35.66160556°N 139.6665611°E﻿ / 35.66160556; 139.6665611 (Shimo-Kitazawa Station)
Shimokitazawa ภาษาไทย เก็บถาวร 2011-09-18 ที่ เวย์แบ็กแมชชีน
35°39′42″N 139°40′00″E﻿ / ﻿35.66160556°N 139.6665611°E﻿ / 35.66160556; 139.6665611
ชัยยงค์ สัจจิพานนท์

| ชัยยงค์ สัจจิพานนท์ |
| --- | --- |

ข้อมูลส่วนบุคคล
เกิด: 14 กันยายน พ.ศ. 2496 (71 ปี) กรุงเทพมหานคร, ประเทศไทย
เชื้อชาติ: ไทย
ศิษย์เก่า: จุฬาลงกรณ์มหาวิทยาลัย
วิชาชีพ: นักการทูต

ดร. ชัยยงค์ สัจจิพานนท์ (เกิด 14 กันยายน พ.ศ. 2496) เป็นนักการทูตชาวไทยเคยดำรงตำแหน่งเอกอัครราชทูตไทยประจำสหรัฐอเมริกา, สวิตเซอร์แลนด์, ออสเตรเลีย, เกาหลีใต้, อิตาลี, อินโดนีเซีย และเอกอัครราชทูตผู้แทนถาวรไทยประจำสหประชาชาติ
เครื่องราชอิสริยาภรณ์

ชัยยงค์ สัจจิพานนท์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

อินโดนีเซีย :
พ.ศ. 2549 –  เครื่องอิสริยาภรณ์ดาราแห่งสาธารณรัฐอินโดนีเซีย ชั้นที่ 1 อธิปุรณา
นครรัฐวาติกัน :
พ.ศ. ไม่ปรากฏ –  เครื่องอิสริยาภรณ์นักบุญเกรกอรีมหาราช ชั้นที่ 1
เกาหลีใต้ :
พ.ศ. 2557 –  เครื่องอิสริยาภรณ์กิตติคุณแห่งการทูต ชั้นที่ 1 เหรียญกวางฮวา
ชิโร ซางิซุ

| ชิโร ซางิซุ |
| --- | --- |
เกิด:  (1957-08-29) 29 สิงหาคม ค.ศ. 1957 (67 ปี)
ที่เกิด: ญี่ปุ่น
อาชีพ: นักแต่งเพลง, ผู้เรียบเรียงเพลง, คีตกวี
นักดนตรี
ชิโร ซางิซุ (ญี่ปุ่น: 鷺巣 詩郎; โรมาจิ: Sagisu Shirō) เป็นคีตกวีและนักแต่งเพลงชาวญี่ปุ่น เขาได้แต่งเพลงให้กับภาพยนตร์และอนิเมะหลายเรื่อง โดยผลงานที่ทำให้เขามีชื่อเสียงที่สุดคืออนิเมะ อีวานเกเลียน ของผู้กำกับฮิเดอากิ อันโนะ
ผลงานเพลงประกอบ

Attacker You! (1984–85)
Ai City (1986)
Megazone 23 (1985, 1987, 1989)
ถนนสายนี้เปรี้ยว (1987–1988)
รันม่า ½ ไอ้หนุ่มกังฟู Nettōhen (1989-1992) - Arrangement (third opening song)
นาเดียกับปริศนาอัญมณีมหัศจรรย์ (1990–1991)
Macross II (1992)
ล่าอสูรกาย (1992)
อีวานเกเลียน (1995–1996)
อีวานเกเลียน: จุติภาค (1997)
อีวานเกเลียน: ปัจฉิมภาค (1997)
รีบิวด์ออฟอีวานเกเลียน (2007 – 2021)
Garzey's Wing (1996)
เรื่องธรรมดาของเธอกับฉัน (1998)
มหาสงครามกู้ปัฐพี (2001)
Magical Shopping Arcade Abenobashi (2002)
เพาะพันธุ์มนุษย์เหล็ก (ภาพยนตร์) (2004)
เทพมรณะ (2004–2012)
เทพมรณะ: Memories of Nobody "ความทรงจำแห่งผู้ไร้ตัวตน" (2006)
เทพมรณะ: The DiamondDust Rebellion "อีกหนึ่งตัวตนของเฮียวรินมารุ" (2007)
เทพมรณะ: Fade to Black "แด่เธอผู้สิ้นสูญ" (2008)
เทพมรณะ: Hell Verse "ศึกผ่าโลกันตร์" (2010)
ศึกสามพิภพ รบ-รัก-พิทักษ์เธอ (ภาพยนตร์) (2006)
The Skull Man (2007)
Berserk: Golden Age Arc (2012–2013)
เบอร์เซิร์ก (2016 TV series) (2016)
เมไจ อาละดินผจญภัย (2012-2013)
Magi: The Kingdom of Magic (2013-2014)
ยอดปรมาจารย์ "ยิปมัน" (2013) (soundtrack of The Warrior used)
Black Bullet (2014)
ผ่าพิภพไททัน (ภาพยนตร์) (2015)
ก็อดซิลล่า (2016)
Wotaku ni Koi ha Muzukashii (2020)
เทพมรณะ: Thousand-Year Blood War (2022–ปัจจุบัน)
ชิน อุลตร้าแมน (2022)
ชิโร ยาฮิโระ

| ชิโร ยาฮิโระ |
| --- | --- |
เกิด: 27 สิงหาคม พ.ศ. 2511
ชิโร ยาฮิโระ (ญี่ปุ่น: 八尋 史朗; โรมาจิ: Yahiro Shirō) นักมวยสากลชาวญี่ปุ่น เกิดเมื่อ 27 สิงหาคม พ.ศ. 2511 ที่เมืองฟูกูโอกะ ประเทศญี่ปุ่น สถิติการชก 33 ครั้ง ชนะ 26 (น็อค 14) เสมอ 2 แพ้ 5
เกียรติประวัติ

แชมป์ญี่ปุ่นรุ่นไลท์ฟลายเวท (2535 – 2536)
แชมป์ OPBF รุ่นไลท์ฟลายเวท
ชิง 9 ตุลาคม 2538 ชนะคะแนน ยัง ซังอิก ที่โครากูเอ็งฮอล ประเทศญี่ปุ่น
ป้องกันแชมป์ครั้งที่ 1, 3 กุมภาพันธ์ 2539 เสมอกับ ริค มากราโม จูเนียร์ ที่ประเทศญี่ปุ่น
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA รุ่นจูเนียร์ ฟลายเวท เมื่อ 21 ตุลาคม 2536 แพ้ทีเคโอเลโอ กาเมซ ยก 9 ที่โครากูเอ็งฮอล ประเทศญี่ปุ่น
ชิงแชมป์โลก WBC รุ่นจูเนียร์ฟลายเวท เมื่อ 10 สิงหาคม 2539 แพ้ทีเคโอ สมาน ส.จาตุรงค์ ยก 9 ที่จังหวัดพิษณุโลก
ชิงแชมป์โลก WBC รุ่นจูเนียร์ฟลายเวท เมื่อ 8 มีนาคม 2541 แพ้ทีเคโอ สมาน ส.จาตุรงค์ ยก 3 ที่โยโกฮามะ